[{"text_idx": "#000001", "text": "Tallinna Liivama\u0308e Lasteaed asub aadressil Juhkentali 25. Lasteaias on 8 ru\u0308hma ning o\u0303ppe- ja kasvatusto\u0308o\u0308 toimub eesti keeles."}, {"text_idx": "#000002", "text": "Tallinna Liivama\u0308e Lasteaed avati 07. juuni 1982. aastal. Renoveeritud maja valmis 10. jaanuaril 2022.\nLasteaed on avatud esmaspa\u0308evast reedeni kell 7.00-19.00. Muudatustest ru\u0308hmade lahtiolekuaja kohta teavitakse lapsevanemaid veebikeskonnas Eliis.eu vo\u0303i lasteaia kodulehel. Uusaastale (01.01), Eesti Vabariigi aastapa\u0308evale (24.02) , vo\u0303idupu\u0308hale (23.06) ja jo\u0303ululaupa\u0308evale (24.12) eelnevat to\u0308o\u0308pa\u0308eva lu\u0308hendatakse kolme tunni vo\u0303rra vastavalt To\u0308o\u0308lepingu Seaduse \u00a7 53. Suvel ning jo\u0303ulude ja uusaasta vahelisel perioodil u\u0308hendatakse vajadusel laste ru\u0308hmad seoses laste puhkustega ning tavapa\u0308rasest va\u0308hesema kohalka\u0308imisega."}, {"text_idx": "#000003", "text": "U\u0308hes ru\u0308hmas to\u0308o\u0308tavad kaks o\u0303petajat ja u\u0308ks o\u0303petaja abi. O\u0303petaja abid on kaasatud o\u0303ppe- ja kasvatustegevuse la\u0308biviimisesse, sh laste o\u0303uesoleku ajal. Lastega tegelevad lisaks ru\u0308hma personalile muusikao\u0303petaja, liikumiso\u0303petaja ning vajadusel tugio\u0303petaja, tugio\u0303petaja assistent, eripedagoog, logopeed ja eesti keele o\u0303petaja."}, {"text_idx": "#000004", "text": "2018/2019 o\u0303ppeaastal la\u0308bis kogu personal Verge sissejuhatava programmi ja 2019/2020 o\u0303ppeaastal ja\u0308tkati Verge koolitusi o\u0303petajatele ja o\u0303petaja abidele. La\u0308htuvalt vajadusest on aastast 2019 Liivama\u0308e Lasteaia koosseisus va\u0308ljao\u0303ppinud tugio\u0303petaja ja aastast 2022 tugio\u0303petaja assistent ning logopeed. Aastal 2023 liitus meiega ka eripedagoog. Ta\u0308nu sellele on lapse areng ja lapsevanemate no\u0303ustamine igaku\u0308lgselt toetatud ja tugisu\u0308steem rakendatud."}, {"text_idx": "#000005", "text": "O\u0303ppe- ja kasvatusto\u0308o\u0308 aluseks on kinnitatud lasteaia o\u0303ppekava. Olulisel kohal on kodulugu, draamao\u0303pe, loodus- ja keskkonnahoid. To\u0308o\u0308 ru\u0308hmades toimub na\u0308dalaplaani alusel, kus kajastuvad na\u0308dalateema, eesma\u0308rgid, tegevused ja su\u0308ndmused. Na\u0308dala jooksul viiakse la\u0308bi o\u0303ppe- ja kasvatustegevused neid omavahel lo\u0303imides. Laste arengut analu\u0308u\u0308sitakse 2x aastas, detsembris ja kevadisel arenguvestlusel lapsevanemaga."}, {"text_idx": "#000006", "text": "Peamised infoallikad on Eliis.eu veebikeskkond ja lasteaia koduleht."}, {"text_idx": "#000008", "text": "Liivamummude 6-7 aastased lapsed o\u0303ppisid, kuidas hoida loodust ning tegid selleks po\u0303neva katse. Esmalt joonistasid nad endale hariliku pliiatsiga maakera ning lisasid sellele mandrid. Siis liimisid nad mandrite kohale soodat ning panid Maa ro\u0303o\u0303msalt a\u0308a\u0308dikaga kihisema, et na\u0308ha, kui ro\u0303o\u0303mus planeet on, kui tema eest hoolitsetakse. Seeja\u0308rel kordasid nad protsessi veega kaetud pinnal. Teaduskatse ajal..."}, {"text_idx": "#000009", "text": "Septembrikuu algusest on rakendunud meie lasteaias uudne sissepa\u0308a\u0308susu\u0308steem, millest saab la\u0308hemalt lugeda siit: "}, {"text_idx": "#000010", "text": "On ka\u0308tte jo\u0303udnud su\u0308gis, ta suve a\u0308ra tru\u0308gis.... Nii on ka Tuulehobudes alanud suured su\u0308gisto\u0308o\u0308d. Alustasime kartulivo\u0303tuga. Ja kuidas sa muidu teada saad, kui hea aednik sa oled olnud, kui oma aiasaadusi ei maitse. Ehk ja\u0308rgmiseks vo\u0303tsime ette kartulite keetmise ja mmm... kui head need kartulid koos va\u0308ikese vo\u0303itu\u0308kiga olid \ud83d\ude42"}]